rejauldu/bengali-wikipedia huggingface dataset:
সড়ক পরিবহন হচ্ছে সড়ক বা রাস্তা ব্যবহার করে পরিবহন। সড়ক পরিবহনকে মোটাদাগে পণ্য পরিবহন ও মানুষ পরিবহন এই দুই ভাগে ভাগ করা যেতে পারে। অনেক দেশেই এই দুই শ্রেণির মধ্যে লাইসেন্সিং ও নিরাপত্তা বিধিমালার পার্থক্য রয়েছে। সাইকেল, গাড়ি বা ট্রাকের মতো যানবাহন, কিংবা ঘোড়া বা বলদের মতো যেকোনো প্রাণী দ্বারা  সড়ক পরিবহন হতে পারে। রোম, পারস্য সহ বিভিন্ন প্রাচীন সাম্রাজ্যে সড়ক ব্যবস্থা গৃহীত হয়েছিল।  ট্রাক কোম্পানি দ্বারা পণ্য পরিবাহিত হলেও যাত্রী পরিবাহিত হয় গণপরিবহন ব্যবস্থায়। নির্দিষ্ট লেন ও ট্রাফিক চিহ্ন আধুনিক সড়কের অন্যতম বৈশিষ্ট্য। বিভিন্নরকমের সড়ক বা রাস্তা বিদ্যমান, একই গ্রেডে মোড়বিশিষ্ট দুই লেনের রাস্তা থেকে সম্পূর্ণ গ্রেড বিভাজিত প্রবেশাধিকার-নিয়ন্ত্রিত মহাসড়ক পর্যন্ত।  আরও দেখুন   তথ্যসূত্র   গ্রন্থপঞ্জি     বহিঃসংযোগ
রাভেনশ কলেজিয়েট স্কুল ওড়িশার প্রাচীনতম স্কুল যা ১৮৫১ সালে ভারতের ওড়িশার কটক জেলাতে টমাস এডওয়ার্ড রাভেনশ প্রতিষ্ঠা করেছিলেন।  এটি রাভেনশাহ দ্বারা প্রতিষ্ঠিত তিনটি প্রতিষ্ঠানের মধ্যে একটি, অন্য দুটি রাভেনশ গার্লস স্কুল এবং রাভেনশ কলেজ, যা এখন রাভেনশ বিশ্ববিদ্যালয় হয়ে উঠেছে।  ইতিহাস  প্রতিষ্ঠানটির প্রতিষ্ঠার সঠিক তারিখ সম্পর্কে কিছু বিভ্রান্তি থাকলেও ১৮৫১ সালে রাভেনশ কলেজিয়েট স্কুল প্রতিষ্ঠিত হয়েছিল। এটি প্রতিষ্ঠিত হয়েছিল  তৎকালীন বৃহত্তম শহর ওডিশার কটকে ।  ক্যাম্পাস  বিদ্যালয় পরিচালিত বর্তমান ভবন ১৯০৫ সালে প্রতিষ্ঠিত হয়েছিল। ১৯০৫ এর আগে স্কুলটি ওড়িশা বার কাউন্সিলের সংলগ্ন ভবনগুলি থেকে পরিচালিত হয়েছে। ২০০৬ সালে ওড়িশা সরকার ৪ কোটি টাকা অনুমোদন দেয়। বিদ্যালয়টি উন্নয়নের জন্য ৪ কোটি টাকা অনুদান দেওয়া হলেও পরে অজানা কারণে স্ক্র্যাপ হয়ে যায়। বিদ্যালয়ের ক্যাম্পাসটি কাঠজোদির নদীর তীরে একর জমিতে বিস্তৃত। বিদ্যালয়ের নিকটবর্তী অঞ্চলে কয়েকটি উচ্চ-প্রোফাইল অফিস যেমন ওডিশার হাইকোর্ট, কাটকের জেলা কালেক্টরেট, ওড়িশার রাজ্য ট্রেজারি এবং ওড়িশা রাজস্ব বোর্ড উপস্থিত রয়েছে। বিদ্যালয়টির ক্যাম্পাসের ভিতরে একটি খেলার মাঠ রয়েছে এবং স্কুল থেকে কয়েক কিলোমিটার দূরে সানশাইন ফিল্ডস নামে পরিচিত আরও একটি মিনি স্টেডিয়াম রয়েছে। বিদ্যালয়ের দুটি হোস্টেল রয়েছে যেখানে ২০০ জন ধারণ সমন্বিত ক্ষমতা রয়েছে। বিদ্যালয়ের ক্যাম্পাসের ভিতরে দুটি মিলনায়তন রয়েছে।   উল্লেখযোগ্য প্রাক্তন ছাত্র    সুভাষ চন্দ্র বসু ১৮৩৭–১৯৪৫, ভারতীয় জাতীয়তাবাদী নেতা এবং ভারতের স্বাধীনতা যোদ্ধা ।   তথ্যসূ্ত্র   বিষয়শ্রেণী:১৮৫১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ওড়িশার বিদ্যালয় বিষয়শ্রেণী:১৮৫১-এ ভারতে প্রতিষ্ঠিত
প্রহ্লাদ পুর বাঙ্গার () ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে প্রহ্লাদ পুর বাঙ্গার শহরের জনসংখ্যা হল ১০,৫৪৮ জন। এর মধ্যে পুরুষ ৫৬%, এবং নারী ৪৪%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬%, এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে পেহ্লাদ পুর বাঙার এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
থাম্ব|গণিতবিদ চার্লস হার্মিট গণিতে, একটি ম্যাট্রিক্স A কে হারমিশিয়ান বলা হয়, যদি   হয়,  অর্থাত  , -এর জটিল কন্জুগেট হয়।  কোয়ান্টাম বলবিজ্ঞানে যে কোন অপেরটরকে ম্যাট্রিক্স রূপে প্রকাশ করা যায়। সাধারনত, সেই ম্যাট্রিক্স গুলি হারমিশিয়ান হয়। হারমিশিয়ান ম্যাট্রিক্সের দুটি মূল বৈশিস্ট্য হল,  ১) এগুলির আইগেন ভ্যালু সর্বদা বাস্তব।   ২) ভিন্ন আইগেন ভ্যালুর জন্য যে আইগেন ভেক্টরগুলি, সেগুলি একে অপরের অর্থগোনাল হয়।  বিষয়শ্রেণী:গণিত বিষয়শ্রেণী:ম্যাট্রিক্স
থাম্ব|upright=1.5 অল্টেয়ার বেসিক (ইংরেজি Altair BASIC) ছিল বেসিকের জন্য লেখা একটি ইন্টেরপ্রেটার যা অল্টেয়ার ৮৮০০ মেশিনের জন্য তৈরি করা হয়েছিল। এটি ছিল মাইক্রোসফটের উৎপাদিত প্রথম পণ্য।   উৎস ও নির্মাণ   থাম্ব|কাগজের টেপে আলটায়ার ৮কে বেসিক বিল গেটস স্মৃতিচারণায় বলেন যে তিনি এবং পল অ্যালেন পপুলার ইলেকট্রনিক্‌সের জানুয়ারি ১৯৭৫ ইস্যুতে প্রথম অল্টেয়ার সম্পর্কে জানতে পারেন এবং বুঝতে পারেন যে কম্পিউটারের দাম শীঘ্রই এমনভাবে কমা শুরু করবে যাতে করে সেগুলির জন্য সফটওয়্যার বিক্রি করা একটি লাভজনক ব্যবসা হতে পারে। গেটস ভেবেছিলেন এই নতুন কম্পিউটারটির সাথে একটি বেসিক ইন্টারপ্রেটার দিয়ে দিলে এটি শখের ব্যবহারকারীদের কাছে আরও আকর্ষণীয় হবে। গেটস ও অ্যালেন MITS প্রতিষ্ঠাতা এড রবার্ট্‌সের সাথে যোগাযোগ করেন ও জানান যে তারা একটি ইন্টারপ্রেটার তৈরি করছেন। তারা এডকে জিজ্ঞেস করেন তিনি ইন্টারপ্রেটারটির একটি ডেমো দেখতে চান কি না। এটা ছিল প্রকৌশল শিল্পে বহু প্রচলিত একটি কৌশল, যেখানে একটি অবাস্তব বাস্তুর কথা উল্লেখ করে আগ্রহ যাচাই করা হয়। রবার্ট্‌স তাদের সাথে কয়েক সপ্তাহের মধ্যে সাক্ষাতের আগ্রহ প্রকাশ করেন।  গেট্‌স ও অ্যালেনের কাছে তখন ইন্টারপ্রেটার তো দূরের কথা, সেটা তৈরি ও পরীক্ষা করার জন্য প্রয়োজনীয় অল্টেয়ার সিস্টেমটিও ছিল না। তবে অ্যালেন ইতঃপূর্বে পিডিপি-১০ টাইম-শেয়ারিং কম্পিউটারে চালানো ট্রাফ-ও-ডাটা প্রোগ্রামটির জন্য একটি ইন্টেল ৮০০৮ এমুলেটর রচনা করেছিলেন। তিনি এই এমুলেটরটিতে অল্টেয়ার প্রোগ্রামার গাইড অনুযায়ী পরিবর্তন সাধন করেন এবং হার্ভার্ড বিশ্ববিদ্যালয়ের পিডিপি কম্পিউটারে ইন্টেরপ্রেটারটি পরীক্ষা করে দেখেন। তারা হার্ভার্ডের আরেক ছাত্র মন্টি ডাভিডফ-কে দিয়ে ইন্টারপ্রেটারটির জন্য ভাসমান-বিন্দু গণিত-এর রুটিনগুলি ভাড়ায় লিখিয়ে নেন; এই ফিচারটি তাদের অনেক প্রতিদ্বন্দ্ব্ব্বীরই ছিল না। শেষ পর্যন্ত যে ইন্টারপ্রেটারটি তৈরি হয়, যাতে নিজস্ব আই/ও এবং লাইন এডিটরও ছিল, তার মোট আকার দাঁড়ায় মাত্র ৪ কিলোবাইট; ফলে ইন্টারপ্রেটকৃত প্রোগ্রামের জন্য প্রচুর খালি জায়গার ব্যবস্থা ছিল। ডেমোটি প্রদর্শনের জন্য তারা ইন্টারপ্রেটারটিকে একটি পাঞ্চ টেপে কপি করেন যাতে অল্টেয়ার সেটি পড়তে পারে। টেপটি নিয়ে অতঃপর পল অ্যালেন অ্যালবাকের্কির উদ্দেশ্যে প্লেনে পাড়ি জমান। কিন্তু প্লেন অবতরণের খানিকক্ষণ আগে অ্যালেনের মনে পড়ে তারা টেপটা মেমরিতে নেয়ার জন্য বুট প্রোগ্রাম লিখতে ভুলে গেছেন। অ্যালেন তখনই প্লেনের ভেতরে বসেই ৮০৮০ যন্ত্রের ভাষায় বুট প্রোগ্রামটি লিখে ফেলেন। অল্টেয়ারে প্রোগ্রামটি লোড করার পর যখন একটি প্রম্পট আসে ও সিস্টেমের মেমরির আকার জানতে চায়, কেবল তখনই গেটস ও অ্যালেন নিশ্চিত হন যে তাদের ইন্টারপ্রেটার অল্টেয়ারে কাজ করবে।    তথ্যসূত্র    আরও পড়ুন       Cringely, Robert X.. Triumph of the Nerds. PBS, 1996.    বিষয়শ্রেণী:বেসিক প্রোগ্রামিং ভাষা
thumb| ব্যাং-ছুব-য়ে-শেস'-ওদ () (৯৫৯ - ১০৪০) তিব্বতের বিভক্তির যুগে নবনির্মিত গুজ রাজ্যের দ্বিতীয় রাজা ছিলেন।   রাজ্যাভিষেক   ব্যাং-ছুব-য়ে-শেস'-ওদ তিব্বত সাম্রাজ্যের অন্তিম সম্রাট খ্রি-উ-দুম-ব্ত্সানের পৌত্র স্ক্যিদ-ল্দে-ন্যিমা-গোনের পুত্র ও গুজ রাজ্যের প্রতিষ্ঠাতা ব্ক্রা-শিস-ম্গোনের পুত্র ছিলেন। স্ক্যিদ-ল্দে-ন্যিমা-গোনের অপর পুত্র ও জাংস্কার রাজ্যের প্রতিষ্ঠাতা ল্দে-গ্ত্সুগ-ম্গোনের পুত্রহীন অবস্থায় মৃত্যু হলে ৯৬৭ খ্রিষ্টাব্দে ব্যাং-ছুব-য়ে-শেস'-ওদ গুজ, পু-হ্রাং, জাংস্কার, স্পিতি, লাহুল এবং উত্তর কিন্নর অঞ্চলকে একত্র করে এক সংগঠিত রাজ্যের অধীশ্বর হন।   বৌদ্ধ ধর্ম প্রসার   ব্যাং-ছুব-য়ে-শেস'-ওদ রাজত্বকালের শুরুতে ব্কা'-শোগ-ছেন-মো () নামক একটি আদেশ জারি করে তার রাজত্বকে ধর্মীয় ভিত্তিতে চালনা করবেন বলে স্থির করেন। সেই কারণে তিনি একাধারে রাজা ও লামা উভয় হিসেবে পরিচিতি লাভ করেন।  ব্যাং-ছুব-য়ে-শেস'-ওদ তিব্বতে দ্বিতীয়বার বৌদ্ধধর্ম প্রসারের জন্যও বিখ্যাত। তিনি কাশ্মীরে বৌদ্ধধর্ম শিক্ষার উদ্দেশ্যে তিব্বত থেকে একুশ জন শিক্ষার্থীকে পাঠান। তাদের এই শিক্ষালাভের উদ্দেশ্য ছিল সংস্কৃত থেকে তিব্বতী ভাষায় বৌদ্ধ ধর্ম গ্রন্থগুলির অনুবাদ করা। কিন্তু উত্তর ভারতের প্রতিকূল আবহাওয়ার কারণে একুশজনের মধ্যে উনিশজন মারা যান। রিন-ছেন-ব্জাং-পো এবং লেগ্স-পা'ই-শেস-রাব () নামক অবশিষ্ট দুইজন পরবর্তীকালে তিব্বতে বৌদ্ধ ধর্ম প্রসারে সহায়ক হন। রিন-ছেন-ব্জাং-পো বহু সংস্কৃত গ্রন্থের তিব্বতী ভাষায় অনুবাদ করেন এবং লাদাখ অঞ্চলে বহু বৌদ্ধবিহার নির্মাণ করেন।  ৯৯৭ খ্রিষ্টাব্দে ব্যাং-ছুব-য়ে-শেস'-ওদ থোলিং বৌদ্ধবিহার নির্মাণ করেন। তার একটি আদেশের ফলে থোলিং অঞ্চলে বসবাসকারী যাযাবর ও কৃষিজীবী মানুষেরা এই বৌদ্ধবিহারের খরচ চালানোর জন্য কর প্রদান করতে বাধ্য থাকত।   শেষ জীবন   ব্যাং-ছুব-য়ে-শেস'-ওদ নাগ-ত্শো-লো-ত্সা-বা-ত্শুল-খ্রিম্স-র্গ্যাল-বা সহ কয়েক জন ভিক্ষুর হাতে প্রচুর স্বর্ণ উপঢৌকন দিয়ে অতীশ দীপঙ্করকে তিব্বত ভ্রমণের আমন্ত্রণ জানালে দীপঙ্কর সবিনয়ে তা প্রত্যাখ্যান করেন। এতে নিরাশ না হয়ে তিনি সীমান্ত অঞ্চলে সোনা সংগ্রহের জন্য গেলে কারাখানী খানাতের শাসক তাকে বন্দী করেন ও প্রচুর সোনা মুক্তিপণ হিসেবে দাবী করেন। তিনি তার পুত্র ল্হা-লামা-ব্যাং-ছুব-ওদকে মুক্তিপণ দিতে বারণ করেন এবং ঐ অর্থ দীপঙ্কর শ্রীজ্ঞানকে তিব্বতে আনানোর জন্য ব্যয় করতে বলেন। বন্দীদশায় তার মৃত্য হয়। ল্হা-লামা-ব্যাং-ছুব-ওদ গুজ রাজ্যের রাজা হয়ে গুং-থং-পা নামে এক বৌদ্ধ উপাসককে ও আরো কয়েক জন অনুগামীকে অতীশ দীপঙ্করকে তিব্বতে আনানোর দায়িত্ব দেন। এরা নেপালের পথে বিক্রমশীলা বিহারে উপস্থিত হন এবং দীপঙ্করের সাথে সাক্ষাৎ করে সমস্ত সোনা নিবেদন করে ভূতপূর্ব রাজা ব্যাং-ছুব-য়ে-শেস'-ওদের বন্দী হওয়ার কাহিনী ও তার শেষ ইচ্ছার কথা ব্যক্ত করলে অতীশ দীপঙ্কর অভিভূত হয়ে তিব্বত যাত্রা করেন।তিব্বতে সওয়া বছর - রাহুল সাংকৃত্যায়ন, অনুবাদ - মলয় চট্টোপাধ্যায়, প্রকাশক - চিরায়ত প্রকাশন প্রাইভেট লিমিটেড, ১২ বঙ্কিম চ্যাটার্জি স্ট্রিট, কলকাতা ৭০০০৭৩,    তথ্যসূত্র   বিষয়শ্রেণী:গুজ বিষয়শ্রেণী:৯৫০-এর দশকে জন্ম বিষয়শ্রেণী:১০৩৬-এ মৃত্যু বিষয়শ্রেণী:তিব্বতীয় বৌদ্ধ বিষয়শ্রেণী:বৌদ্ধ রাজশাসক
প্রদাশ হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটিকে ক্ষোভ (ক্রোধ) এবং বিরক্তি (উপনাহ) এর উপর ভিত্তি করে  মনোভাব হিসাবে সংজ্ঞায়িত করা হয় যেখানে কেউ ক্ষমা করতে অক্ষম বা অনিচ্ছুক; এটি একজনকে কঠোর শব্দ উচ্চারণ করে।  এটি সর্বাস্তিবাদ অভিধর্ম শিক্ষার সীমিত কলুষিত মনে উদ্ভূত দশ মানসিক কারণের এবং মহাযান অভিধর্ম শিক্ষার বিশ মাধ্যমিক ক্ষতিকর মানসিক কারণের একটি।   তথ্যসূত্র    উৎস           বহিঃসংযোগ   Ranjung Yeshe wiki entry for  'tshig pa  Primary Minds and the 51 Mental Factors  বিষয়শ্রেণী:বৌদ্ধধর্মে মানসিক কারণ বিষয়শ্রেণী:বৌদ্ধধর্মে ক্ষতিকর চৈতসিক
আলেক্স নাইদ গুইতি বারিয়োস (; জন্ম: ২০ জুলাই ১৯৯৭; আলেক্স গুইতি নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব ভিক্তোরিয়া এবং হন্ডুরাস জাতীয় দলের হয়ে গোলরক্ষক হিসেবে খেলেন।  ২০১৯ সালে, গুইতি হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। তিনি ২০২১ সালে হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ১ ম্যাচে অংশগ্রহণ করেছেন। ব্যক্তিগতভাবে, গুইতি বেশ কিছু পুরস্কার জয়লাভ করেছেন, যার মধ্যে ২০২০ কনকাকাফ পুরুষদের অলিম্পিক বাছাইপর্বের গোল্ডেন গ্লাভস জয় অন্যতম।   প্রারম্ভিক জীবন  আলেক্স নাইদ গুইতি বারিয়োস ১৯৯৭ সালের ২০শে জুলাই তারিখে হন্ডুরাসের তেগুসিগালপায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  গুইতি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ               বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:হন্ডুরীয় ফুটবলার বিষয়শ্রেণী:হন্ডুরাসের আন্তর্জাতিক যুব ফুটবলার বিষয়শ্রেণী:হন্ডুরাসের আন্তর্জাতিক ফুটবলার বিষয়শ্রেণী:পুরুষ ফুটবল গোলরক্ষক
এনকাউন্টার ২০১৩ সালের একটি ভারতীয় বাংলা ছবি।ছবিটির পরিচালক সুমন মুখোপাধ্যায় ও প্রযোজক কামিনী তিওয়ারি।নতুন মুখ ধীরজ পণ্ডিত ও কোয়েল দাস মুখ্য চরিত্রে অভিনয় করেছে।   কাহিনী  ছবিটি চারজন ভালোলোকের দুষ্কৃতকারীদের জগতে প্রবেশ করার আগে-পরে ঘটনা নিয়ে সাজানো।  অভিনয়ে   ধীরজ পণ্ডিত  কোয়েল দাস  ফেরদৌস আহমেদ  রাজেশ শর্মা  শান্তিলাল মুখার্জি  পল্লবী চট্টোপাধ্যায়  বিশ্বজিৎ চক্রবর্তী  রিতা কয়রাল  সৌমেন মহাপাত্র   তথ্যসূত্র    বহিঃসংযোগ   ইন্টারনেট মুভি ডেটাবেজে এনকাউন্টার  বিষয়শ্রেণী:২০১৩-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:২০১৩-এর অ্যাকশন থ্রিলার চলচ্চিত্র বিষয়শ্রেণী:পশ্চিমবঙ্গ পুলিশের কাল্পনিক চিত্রায়ণ
রাজবাড়ী সরকারি টেকনিক্যাল স্কুল ও কলেজ বাংলাদেশের একটি সরকারি কারিগরি শিক্ষা প্রতিষ্ঠান। এটি ঢাকা বিভাগের রাজবাড়ী জেলার রাজবাড়ী সদর উপজেলার সজ্জনকান্দা  এলাকায় অবস্থিত। বিদ্যালয়টি বাংলাদেশ কারিগরি শিক্ষা বোর্ডের অধীনস্থ।  পটভূমি ও ইতিহাস রাজবাড়ী সরকারি টেকনিক্যাল স্কুল ও কলেজ ১৯৬৫ সালে প্রতিষ্ঠিত হয়। শুরুতে প্রতিষ্ঠানটির নাম ছিল  ভোকেশনাল ট্রেনিং ইন্সটিটিউট। তখন মাত্র ৪০ জন শিক্ষার্থী নিয়ে প্রতিষ্ঠানটি যাত্রা শুরু করে।  পরবর্তীকালে ১৯৮৬ সালে জাতীয় দক্ষতা মানে উন্নীত হয়। ১৯৯৫ সালে ২ বছর মেয়াদী এস.এস.সি (ভোকেশনাল) এবং ১৯৯৭ সালে এইচ.এস.সি (ভোকেশনাল) শিক্ষা কার্যক্রম চালু করা হয়। ২০০৩ সালে প্রতিষ্ঠানটির নাম পরিবর্তন করে ভোকেশনাল ট্রেনিং ইন্সটিটিউট থেকে রাজবাড়ী সরকারি টেকনিক্যাল স্কুল ও কলেজ নামকরণ করা হয়।  একাডেমিক কার্যক্রম বর্তমানে কলেজটিতে চারটি শ্রেণীতে ট্রেড রয়েছে। নংশ্রেণীট্রেডের নাম০১ষষ্ঠপ্রযোজ্য নয়০২সপ্তম০৩অষ্টম০৪নবমজেনারেল ইলেকট্রনিক্সসিভিল এন্ড কনস্ট্রাকশনঅটোমোবাইল এন্ড অটো ইলেকট্রিক বেসিকফার্ম মেশিনারি০৪দশমজেনারেল ইলেকট্রনিক্সসিভিল এন্ড কনস্ট্রাকশনঅটোমোবাইল এন্ড অটো ইলেকট্রিক বেসিকফার্ম মেশিনারি০৫একাদশঅটোমোবাইল এন্ড অটো ইলেকট্রিক বেসিকইলেকট্রিক্যালসিভিল এন্ড কনস্ট্রাকশনফার্ম মেশিনারি০৬দ্বাদশঅটোমোবাইল এন্ড অটো ইলেকট্রিকসিভিল এন্ড কনস্ট্রাকশনফার্ম মেশিনারিজেনারেল ইলেকট্রিক০৭ট্রেনিং কোর্স ০৩ মাস মেয়াদি ০৬ মাস মেয়াদিজেনারেল ইলেকট্রিশিয়ান-৩৩কম্পিউটার অফিস এপ্লিকেশন-৭৬ড্রাইভিং কাম-অটোমেকানিক্সপ্লাম্বিং০৮এসইআইপিমটর ড্রাইভিং উইথ মেইনটেনেন্স কোর্স  আরও পড়ুন  বাংলাদেশ কারিগরি শিক্ষা বোর্ড  কুষ্টিয়া সরকারি টেকনিক্যাল স্কুল ও কলেজ   আরও দেখুন    বাংলাদেশের সরকারি টেকনিক্যাল স্কুল ও কলেজের তালিকা    তথ্যসূত্র    বিষয়শ্রেণী:১৯৬৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রাজবাড়ী জেলার মহাবিদ্যালয় বিষয়শ্রেণী:বাংলাদেশের কারিগরি শিক্ষাপ্রতিষ্ঠান বিষয়শ্রেণী:বাংলাদেশের সরকারি টেকনিক্যাল স্কুল ও কলেজ বিষয়শ্রেণী:রাজবাড়ী জেলার বিদ্যালয় বিষয়শ্রেণী:রাজবাড়ী
সালমা কে. ফরিদ একাডেমি (এসকেএফ একাডেমি) মার্কিন যুক্তরাষ্ট্রের কানেটিকাট অঙ্গরাজ্যের হামদেনে অবস্থিত একটি বেসরকারি ইসলামি প্রাক-প্রাথমিক এবং প্রাথমিক বিদ্যালয়।  অলাভজনক সহশিক্ষামূলক বিদ্যালয়ের মূল নীতি, পাঠ্যক্রম এবং দৈনন্দিন অনুশীলনগুলি শুধুমাত্র নবী মুহাম্মদের সুন্নাহর ও কুরআন উপর ভিত্তি করে প্রতিষ্ঠিত। স্কুলটি দিনের বেলায় ৩ থেকে ১২ বছর বয়সী বাচ্চাদের এবং স্কুলের পরে ১৮ বছর বয়সীদের পাঠদান করে। এটি সন্ধ্যায় প্রাপ্তবয়স্কদের পাঠদান করে।   শিক্ষায়তনিক  সালমা কে. ফরিদ একাডেমি(এসকেএফ)-এর লক্ষ্য হল একটি মনোরম এবং উৎসাহপূর্ণ ইসলামিক পরিবেশে সর্বোত্তম যত্ন নেওয়া এবং শিক্ষা প্রদান করা। ছাত্রদের মধ্যে ইসলামী আচরণ গড়ে তোলাও একটি অন্যতম লক্ষ্য। একাডেমির পাঠ্যক্রমটিতে কুরআন, আরবি, ইসলামিক স্টাডিজ, ভাষা, কলা, গণিত, বিজ্ঞান এবং সামাজিক সম্পর্কিত বিষয়গুলো অন্তর্ভুক্ত রয়েছে। স্কুলটি উত্তর আমেরিকার প্রথম ইসলামিক গ্রন্থাগার ও পাঠগার  পাওয়ার আশা করছে।Michael P. Mayko and Marian Gail Brown, Muslim population is growing, Connecticut Post, October 18, 2008   ইতিহাস  ২০০৮ সালের অক্টোবরে স্কুলটি উদ্বোধন করা হয়। তারিক ফরিদ এবং তার পরিবারের পৃষ্ঠপোষকতায় স্কুলটি নির্মিত হয়েছে। স্কুলটি ফরিদের মা, সালমা কে ফরিদের সম্মানে তার নাম অনুসারে নামকরণ করা হয়েছে। যিনি ২০০৫ সালে মারা গিয়েছেন।Both sides adamant in mosque dispute , by Jeffery Kurz, Meriden Record-Journal, July 6, 2008   তথ্যসূত্র      বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:মার্কিন যুক্তরাষ্ট্রের ইসলামি শিক্ষাপ্রতিষ্ঠান বিষয়শ্রেণী:মার্কিন যুক্তরাষ্ট্রের ভবন ও স্থাপনা
আনোয়ার জিবায়ী একজন মার্কিন ইন্টারনেট ব্যক্তিত্ব, অভিনেতা এবং হাস্যরসকারী, তিনি বর্তমানে ভিডিও সেবাদানকারী অ্যাপ ইউটিউব, এবং পূর্বে ভাইন নামক ভিডিও ভিত্তিক অ্যাপে তার হাস্যরসমূলক ভিডিওর জন্য সবচেয়ে বেশি পরিচিত।  জিবায়ী প্রযোজনা প্রতিষ্ঠান সটস্ স্টুডিওস দ্বারা নিয়ন্ত্রিত, যেটি একটি প্রতিষ্ঠান যা তার ইউটিবের ভিডিওগুলো তৈরী করে থাকে।  ইউটিউব এ তার অনুসারীর পরিমাণ বর্তমানে ৭.৮ মিলিয়নেরও বেশি।   কর্মজীবন  জিবায়ী মূলত জনপ্রিয়তার কাতারে উঠে আসেন তার ভিডিও ভিত্তিক অ্যাপ ভাইন এর ভিডিও দ্বারা এবং তাকে সর্বকালের সেরা ভাইনারদের মধ্যে একজন হিসেবে বিবেচনা করা হয়।  ২০১৬ সালে জাবায়ী বিনোদন ভিত্তিক প্রতিষ্ঠান সটস্ স্টুডিওস এর সাথে চুক্তিবদ্ধ হয়ে ভিডিও তৈরি শুরু করেন এবং তার ইউটিউব চ্যানেল চালু করেন।[ ২০১৭ সালে জানুয়ারীতে, জাবায়ী ইউটিউবার মাইক তাইসনকে ইউটিউবে পাতা খুলতে সাহায্য করেন এবং তিনি আর তাইসন ঘনঘন একে অপরের চ্যানেলে একসাথে কাজ করছেন।  জিবায়ী, "কীস অব ক্রিসমাস" নামক চলচ্চিত্রে একটি ভূমিকায় অভিনয় করেন, সেখানে তার সাথে কাজ করেছিলেন তার সহকর্মী রুডি ম্যানকুসো, এছাড়া তাদের সাথে অভিনয় করেন মার্কিন গায়িকা মারিয়া ক্যারি এবং সঙ্গীত প্রযোজক ডিজে খালেদ।  ২০১৭ সালের ১৭ই জুন ইতালীয় বিলাশবহুল ফ্যাশন হাউজ ডল্‌স এন্ড গাব্বানা ইতালির মিলান শহরে তাদের মেনস ফ্যাশন উইক এর বসন্ত/গ্রীষ্ম ২০১৮ নামক অনুষ্ঠানে, র‍্যাম্পে হাটার জন্য জাবায়ীকে আমন্ত্রণ জানানো হয়।   তথ্যসূত্র    বহিঃসংযোগ     বিষয়শ্রেণী:১৯৯১-এ জন্ম বিষয়শ্রেণী:ফিলিস্তিনি বংশোদ্ভূত মার্কিন ব্যক্তি বিষয়শ্রেণী:শিকাগোর ইউটিউবার বিষয়শ্রেণী:পুরুষ ইউটিউবার বিষয়শ্রেণী:ইউটিউব ভ্লগার বিষয়শ্রেণী:জীবিত ব্যক্তি বিষয়শ্রেণী:হাস্যরসাত্মক ইউটিউবার
দেহরি-অন-সোন রেলওয়ে স্টেশন (স্টেশন কোড: DOS) গ্র্যান্ড কর্ড লাইনের গয়া-মুঘলসরাই বিভাগে অবস্থিত। এটি নেহেরু সেতুর পাশে দাঁড়িয়ে আছে এবং ভারতের বিহার রাজ্যের রোহতাস জেলার দেহরি এবং আশেপাশের অঞ্চলে পরিবেশন করে। এটি গঙ্গা নদীর একটি উপনদী সোন নদীর তীরে অবস্থিত।   ইতিহাস  গ্র্যান্ড কর্ড ১৯০৬ সালে কমিশন করা হয়েছিল।   দেহরি রোহতাস লাইট রেলওয়ে    দীর্ঘ    প্রশস্ত ন্যারোগেজ দেহরি রোহতাস লাইট রেলওয়ে দেহরি-অন-সোন থেকে রোহতাস পর্যন্ত প্রসারিত 1911 সালে খোলা হয়েছিল। এটি 1984 সালে বন্ধ হয়ে যায়।   বিদ্যুতায়ন  গয়া-মুঘলসরাই সেক্টর ১৯৬১-৬৩ সালে বিদ্যুতায়িত হয়েছিল।   সুযোগ-সুবিধা  ডেহরি-অন-সোন রেলওয়ে স্টেশনে 1টি নন-এসি রিটায়ারিং রুম এবং একটি চার শয্যাবিশিষ্ট নন-এসি ডরমেটরি রয়েছে। এটি একটি রেস্টুরেন্ট আছে. স্টেশনটিতে কম্পিউটারাইজড রিজার্ভেশন সুবিধা রয়েছে।   তথ্যসূত্র    বহিঃসংযোগ    দেহরি-অন-সোনে ট্রেন  বিষয়শ্রেণী:১৯০৬-এ ভারতে প্রতিষ্ঠিত বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মুঘলসরাই রেলওয়ে বিভাগ বিষয়শ্রেণী:১৯০৬-এ চালু রেলওয়ে স্টেশন
কৃষক একজন ব্যক্তিবিশেষ যিনি কৃষিকার্য পেশায় নিয়োজিত থেকে ফসল উৎপাদন করেন। পাশাপাশি তিনি খাবারের উপযোগী করে গৃহপালিত পশু লালন-পালন করেন। সভ্যতার ঊষালগ্ন থেকে এ পেশার মাধ্যমে কৃষক মানুষের জন্যে খাদ্য সরবরাহ করে জীবনকে চলমান রেখেছেন।  একজন কৃষক তাঁর নিজের জমিতে অথবা অন্যের জমি বর্গা নিয়ে কিংবা অন্যের জমিতে শ্রম দিয়ে ফসল উৎপাদনে নিয়োজিত থাকেন। কিন্তু অগ্রসরমান অর্থনীতিতে কৃষক বলতে বোঝায়ঃ মূলত যার নিজস্ব খামার বা জমি আছে। জমিতে নিয়োজিত কর্মীগণ খামার কর্মী, ক্ষেত মজুর ইত্যাদি নামে অভিহিত হয়ে থাকেন।   সংজ্ঞার্থ নিরূপণ  thumb|কৃষক মাঠে ধান লাগাচ্ছেন কৃষক শব্দটি সাধারণতঃ কিছু প্রয়োজনীয় উপাদানের সংমিশ্রণ ও প্রয়োগ করে ফসল, ফলের বাগান, গৃহপালিত হাঁস-মুরগী পালন অথবা অন্যান্য ধরনের পশুপালন করে থাকেন। তাঁদের উৎপাদিত পণ্য বাজারে অথবা সরাসরি জমি বা খামার থেকেই বিক্রয় করা হয়। আরো ব্যাপক অর্থে কৃষক শব্দ বিশ্লেষণ করলে দেখা যায় নির্দিষ্ট গৃহপালিত পশু যেমনঃ গরু, ছাগল, ভেড়া, মহিষ, ঘোড়া ইত্যাদি লালন-পালনও এর সাথে জড়িত। কৃষক শব্দটি মার্কিন যুক্তরাষ্ট্রে রেঞ্চার্স, অস্ট্রেলিয়া ও যুক্তরাজ্যে গ্র্যাজিয়ার্স বা স্টকম্যান নামে পরিচিত।  ভেড়া, ছাগল এবং গরুর সাথে জড়িত কৃষকগণকে যথাক্রমে শেফার্ড, গোথার্ড এবং কাউহার্ড নামে আখ্যায়িত করা হয়। ডেইরী ফার্ম বা দুগ্ধ খামারের সাথে জড়িত ব্যক্তি দুগ্ধ খামারীরূপে পরিচিত। তিনি দুধ উৎপাদন কার্যক্রমের সাথে সংশ্লিষ্ট থাকেন। হাঁস-মুরগীর খামারী বা পোল্ট্রি ফার্মার বাচ্চা উৎপাদন, টার্কি, হাঁসের ছানা কিংবা এগুলোর মাংস, ডিম বা পালক সংগ্রহ অথবা উক্ত তিনটি কাজই করে থাকেন। একজন ব্যক্তি যদি রকমারী শাক সব্জি উৎপাদন করে বাজারে বিক্রয় করে তখন তিনি ট্রাক ফার্মার বা মার্কেট গার্ডেনার নামে পরিচিত হন। ডার্ট ফার্মার আমেরিকার চলতি ব্যবহৃত শব্দ যা প্রত্যক্ষভাবে জড়িত কৃষক বা যিনি তাঁর নিজের জমিতে ফসল উৎপাদনের সাথে সরাসরি সংশ্লিষ্ট থাকেন।Oxford English Dictionary   বৈশ্বিক প্রয়োগ  থাম্ব|বর্ষাকালে কৃষকেরা মাঠে কাজ করছেন উন্নয়নশীল দেশ কিংবা অন্যান্য প্রাক-শিল্প সংস্কৃতিতে অধিকাংশ কৃষকই গতানুগতিক ধারায় অনুর্বর জমি আবাদ করে থাকে। তাঁরা আধুনিক পদ্ধতিতে ঘূর্ণায়মান ফসল উৎপাদন প্রণালীর প্রয়োগ, বীজ সংরক্ষণ অথবা অন্যান্য নিত্য-নতুন কৌশলাদি ব্যবহার করেন না। পক্ষান্তরে উন্নত দেশসমূহে উন্নত প্রযুক্তি ব্যবহার করে স্বল্প পরিশ্রমে জমির উর্বরতা বজায় রাখার মাধ্যমে ভারসাম্য রক্ষা করতে সদা সচেষ্ট থাকেন।  ছোট-বড় কৃষিজাত পণ্য উৎপাদনকারীদেরকে বৈশ্বিকভাবে একত্রিত করার জন্য আন্তর্জাতিক কৃষিজাত পণ্য উৎপাদনকারী সংস্থা বা আইএফএপি গড়ে উঠেছে। এ সংস্থাটি ৭৯টি দেশের ১২০টি জাতীয় কৃষি সংঘের ৬৬০ মিলিয়ন কৃষকের প্রতিনিধিত্ব করছে।   তথ্যসূত্র    বহিঃসংযোগ   বিষয়শ্রেণী:কৃষি সম্পর্কীয় পেশা বিষয়শ্রেণী:কৃষক
সুমন লামা (, ; জন্ম: ৯ মার্চ ১৯৯৬) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব বুটবল লুম্বিনি এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন।  ২০১৩–১৪ মৌসুমে, নেপালি ক্লাব সংকটা বয়েজের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সংকটা বয়েজের হয়ে ৫ মৌসুম অতিবাহিত করার পর ২০১৮–১৯ মৌসুমে তিনি নেপাল পুলিশে যোগদান করেছেন। ২০২১–২২ মৌসুমে, তিনি নেপাল পুলিশ হতে নেপালি ক্লাব বুটবল লুম্বিনিতে যোগদান করেছেন। ২০১৮ সালে, সুমন নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। এরপূর্বে তিনি ২০১৬ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১৯ ম্যাচে ১টি গোল করেছেন।  প্রারম্ভিক জীবন সুমন লামা ১৯৯৬ সালের ৯ই মার্চ তারিখে নেপালের সাসাপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সুমন নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৭ সালের ১৭ই জুলাই তারিখে তিনি উজবেকিস্তান অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। সুমন ইন্দোনেশিয়ায় অনুষ্ঠিত ২০১৮ এশিয়ান গেমসের জন্য ২০১৮ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি ৩ ম্যাচে অংশগ্রহণ করেছেন।  ২০১৬ সালের ১৩ই জানুয়ারি তারিখে, ১৯ বছর, ১০ মাস ও ৪ দিন বয়সে, ডান পায়ে ফুটবল খেলায় পারদর্শী সুমন শ্রীলঙ্কার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৬৯তম মিনিটে আক্রমণভাগের খেলোয়াড় নবযুগ শ্রেষ্ঠের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি নেপাল ১–০ গোলের ব্যবধানে জয়লাভ করেছিল। নেপালের হয়ে অভিষেকের বছরে সুমন সর্বমোট ৫ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল নেপাল  ২০১৬  ৫  ০ ২০১৮  ১  ০ ২০১৯  ২  ০ ২০২১  ১১  ১ সর্বমোট  ১৯  ১  তথ্যসূত্র  বহিঃসংযোগ            বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:নেপালি ফুটবলার বিষয়শ্রেণী:নেপালের আন্তর্জাতিক ফুটবলার বিষয়শ্রেণী:পুরুষ ফুটবল ফরোয়ার্ড
জোভান্নি আলেহান্দ্রো রেইনা (, ; জন্ম: ১৩ নভেম্বর ২০০২; জোভান্নি রেইনা নামে সুপরিচিত) হলেন একজন ইংরেজ–মার্কিন পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ড এবং মার্কিন যুক্তরাষ্ট্র জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৬ সালে, রেইনা মার্কিন যুক্তরাষ্ট্র অনূর্ধ্ব-১৫ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় চার বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০২০ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ৩২ ম্যাচে ৮টি গোল করেছেন।  প্রারম্ভিক জীবন জোভান্নি আলেহান্দ্রো রেইনা ২০০২ সালের ১৩ই নভেম্বর তারিখে ইংল্যান্ডের সান্ডারল্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রেইনা মার্কিন যুক্তরাষ্ট্র অনূর্ধ্ব-১৫, মার্কিন যুক্তরাষ্ট্র অনূর্ধ্ব-১৬ এবং মার্কিন যুক্তরাষ্ট্র অনূর্ধ্ব-১৭ দলের হয়ে খেলার মাধ্যমে মার্কিন যুক্তরাষ্ট্রের প্রতিনিধিত্ব করেছেন। ২০১৬ সালের ৬ই এপ্রিল তারিখে তিনি  মার্কিন যুক্তরাষ্ট্র অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল মার্কিন যুক্তরাষ্ট্র  ২০২০  ২  ১ ২০২১  ৭  ৩ ২০২২  ৭  ০ ২০২৩  ৮  ৩ ২০২৪  ৭  ১ ২০২৫  ১  ০ সর্বমোট  ৩২  ৮  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-১৭ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের আন্তর্জাতিক ফুটবলার বিষয়শ্রেণী:নটিংহ্যাম ফরেস্ট ফুটবল ক্লাবের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:পর্তুগিজ বংশোদ্ভূত মার্কিন ব্যক্তি বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:প্রিমিয়ার লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:ইংরেজ পুরুষ ফুটবলার